**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**IZGLĪTĪBAS, KULTŪRAS UN SPORTA JAUTĀJUMU**

**KOMITEJAS SĒDES PROTOKOLS**

Nr.3

2025. gada 18. martā

Sēde sasaukta plkst. 10:00

Sēdi atklāj plkst. 10:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

Sēdē tiek veikts audiovizuāls ieraksts.

**Sēdi vada:** Rūdolfs Pelēkais.

**Sēdi protokolē:** Dace Tauriņa.

**Sēdē piedalās deputāti:** Aigars Legzdiņš,Kristaps Močāns, Arvīds Ozols, Rūdolfs Pelēkais, Jānis Remess, Ziedonis Rubezis, Andis Zaļaiskalns.

**Sēdē piedalās:** Aira Lapkovska, Aiva Miškovska, Anda Timermane, Artis Ārgalis, Baiba Martinsone, Dace Barone, Dagnis Straubergs, Dita Rulle, Diāna Gederta, Diāna Zaļupe, Elēna Brauna, Elīna Atslēga, Evita (limbazu.mms@limbazunovads.lv), Gita Zariņa, Gita Kārnupe, Gunita Gulbe, Ieva Celmiņa, Ilze Šmate, Ilze Žūriņa-Davidčuka, Ineta Laizāne, Inga Indriksone, Inita Hartmane, Ināra Eņģele, Iveta Beļauniece, Iveta Umule, Izita Kļaviņa, Jana Lāce, Katrīna Žibala, Klinta Brojeva, Kristiāna Pamše, Kristīne Lielmane, Kārlis Irmejs, Liene Čečiņa, Linita Amoliņa, Līga Liepiņa, Māris Beļaunieks, Naira Martinsone, Pārsla Dzērve, Rita Lavendele, Sabīne Stūre, Sanita Strauberga, Santa Čingule, Sintija Zute, Sporta skola 2 (sporta.skola@limbazunovads.lv), Valda Tinkusa, Zane Balode, Andris Garklāvs.

**Darba kārtība:**

1. Par darba kārtību.
2. Par Limbažu novada pašvaldības domes saistošo noteikumu „Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” projekta nodošanu sabiedrības viedokļa noskaidrošanai.
3. Par valsts budžeta līdzekļu piešķiršanu Limbažu novada mākslas un mūzikas skolām.
4. Par dalību projektā Eiropas Sociālā fonda Plus projekta Nr. 4.2.2.3/1/24/I/001 “PEDAGOGU PROFESIONĀLĀ ATBALSTA SISTĒMAS IZVEIDE” un sadarbības līguma slēgšanu ar Valsts izglītības attīstības aģentūru.
5. Par grozījumiem Limbažu novada domes 2022.gada 27.janvāra lēmumā Nr. 16 “Par Limbažu novada pašvaldības Pedagoģiski medicīniskās komisijas sastāva apstiprināšanu".
6. Par Limbažu novada Sporta skolas vecāku līdzfinansējumu audzēkņu dalībai starptautiskajās sacensībās basketbolā Tallin Nord Cup.
7. Par papildus finansējuma piešķiršanu iepirkumā “Durvju piegāde un uzstādīšana Limbažu pilsētas 3. pirmsskolas izglītības iestādei “Spārīte””.
8. (papildu d.k. jaut.) Par papildus finanšu līdzekļu piešķiršanu no Limbažu novada pašvaldības budžeta Salacgrīvas vidusskolas pedagogu darba samaksai un valsts sociālās apdrošināšanas obligātajām iemaksām 2025.gada 1.janvāra līdz 2025.gada 31.augustam.
9. Informācijas.

**1.**

**Par darba kārtību**

Ziņo Rūdolfs Pelēkais

Iepazinusies ar Izglītības, kultūras un sporta jautājumu komitejas priekšsēdētāja R. Pelēkā priekšlikumu apstiprināt sēdes darba kārtību, **atklāti balsojot: PAR** – 7 deputāti (Aigars Legzdiņš,Kristaps Močāns, Arvīds Ozols, Rūdolfs Pelēkais, Jānis Remess, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada pašvaldības domes saistošo noteikumu „Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” projekta nodošanu sabiedrības viedokļa noskaidrošanai.
3. Par valsts budžeta līdzekļu piešķiršanu Limbažu novada mākslas un mūzikas skolām.
4. Par dalību projektā Eiropas Sociālā fonda Plus projekta Nr. 4.2.2.3/1/24/I/001 “PEDAGOGU PROFESIONĀLĀ ATBALSTA SISTĒMAS IZVEIDE” un sadarbības līguma slēgšanu ar Valsts izglītības attīstības aģentūru.
5. Par grozījumiem Limbažu novada domes 2022.gada 27.janvāra lēmumā Nr. 16 “Par Limbažu novada pašvaldības Pedagoģiski medicīniskās komisijas sastāva apstiprināšanu".
6. Par Limbažu novada Sporta skolas vecāku līdzfinansējumu audzēkņu dalībai starptautiskajās sacensībās basketbolā Tallin Nord Cup.
7. Par papildus finansējuma piešķiršanu iepirkumā “Durvju piegāde un uzstādīšana Limbažu pilsētas 3. pirmsskolas izglītības iestādei “Spārīte””.
8. Par papildus finanšu līdzekļu piešķiršanu no Limbažu novada pašvaldības budžeta Salacgrīvas vidusskolas pedagogu darba samaksai un valsts sociālās apdrošināšanas obligātajām iemaksām 2025.gada 1.janvāra līdz 2025.gada 31.augustam.
9. Informācijas.

**2.**

**Par Limbažu novada pašvaldības domes saistošo noteikumu „Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” projekta nodošanu sabiedrības viedokļa noskaidrošanai**

Ziņo Līga Liepiņa, debatēs piedalās Andris Garklāvs, Rūdolfs Pelēkais, Dagnis Straubergs

Pamatojoties uz Pašvaldību likuma 4. panta pirmās daļas 4. punktu pašvaldības viena no autonomajām funkcijām gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību. Izglītības likuma 17. panta trešās daļas 28. punktā noteikts, ka pašvaldība ievēro citos normatīvajos aktos noteiktās pašvaldību funkcijas izglītības jomā. Vispārējās izglītības likuma 26. panta pirmā daļa nosaka, ka pašvaldību vispārējās pirmsskolas izglītības iestādēs izglītojamos uzņem izglītības iestādes dibinātāja noteiktajā kārtībā, ievērojot Izglītības likuma un citu likumu noteikumus.

Ir izstrādāti jaunā redakcijā saistošie noteikumi „Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas”, nosakot kārtību iesniegumu uzskaites organizēšanai pirmsskolas vecuma bērnu uzņemšanai un atskaitīšanai Limbažu novada pašvaldības izglītības iestādēs, kas īsteno pirmsskolas izglītības programmas.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām.

Pamatojoties uz Vispārējās izglītības likuma 26. panta pirmo daļu, Pašvaldību likuma 10. panta pirmās daļas 21. punktu, 44. panta otro daļu, 46. panta trešo daļu, **atklāti balsojot: PAR** – 7 deputāti (Aigars Legzdiņš,Kristaps Močāns, Arvīds Ozols, Rūdolfs Pelēkais, Jānis Remess, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Nodot Limbažu novada pašvaldības domes saistošo noteikumu “Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” projektu sabiedrības viedokļa noskaidrošanai (pielikumā).
2. Pieņemt zināšanai Limbažu novada pašvaldības domes saistošo noteikumu “Par bērnu uzņemšanas un atskaitīšanas kārtību Limbažu novada pašvaldības izglītības iestādēs, kas īsteno pirmsskolas izglītības programmas” paskaidrojuma rakstu (pielikumā).
3. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
4. Limbažu novada Izglītības pārvaldei pēc viedokļu saņemšanas tos apkopot un atspoguļot saistošo noteikumu projekta paskaidrojuma rakstā.
5. Limbažu novada Izglītības pārvaldei pēc sabiedrības viedokļa noskaidrošanas un apkopošanas atkārtoti vērsties Limbažu novada domes Izglītības, kultūras un sporta jautājumu komitejā noteikumu izskatīšanai.
6. Saistošo noteikumu projektu un tā paskaidrojuma rakstu nosūtīt viedokļa sniegšanai Izglītības un zinātnes ministrijai.
7. Atbildīgais par lēmuma izpildi Limbažu novada Izglītības pārvalde.
8. Kontroli par lēmuma izpildi noteikt Limbažu novada pašvaldības izpilddirektoram A. Ārgalim.

**3.**

**Par valsts budžeta līdzekļu piešķiršanu Limbažu novada mākslas un mūzikas skolām**

Ziņo Dace Barone

Saskaņā ar Ministru kabineta 2011. gada 27. decembra noteikumiem Nr. 1035 „Kārtība, kādā valsts finansē profesionālās ievirzes mākslas, mūzikas un dejas izglītības programmas” Limbažu novada mākslas un mūzikas skolām veikta Valsts budžeta mērķdotācijas precizēts sadalījums no 2024. gada septembra – 2025. gada augustam algas likmes celšanai, papildus piešķirts **EUR 10 283** (desmit tūkstoši divi simti astoņdesmit trīs *euro*).

Pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 21. punktu, Ministru kabineta 2016. gada 5. jūlija noteikumiem Nr. 445 “Pedagoga darba samaksas noteikumi”, 2025. gada 14. februāra trīspusēju vienošanos Nr. 2 par grozījumiem 2024. gada 1. oktobra līgumā “Profesionālās ievirzes mākslas/mūzikas/dejas izglītības programmu finansēšanas līgumu Nr. 1.5-5.1/369”, 2025. gada 14. februāra trīspusēju vienošanos Nr. 2 par grozījumiem 2024. gada 1. oktobra līgumā “Profesionālās ievirzes mākslas/mūzikas/dejas izglītības programmu finansēšanas līgumu Nr. 1.5-5.1/366”, 2025. gada 14. februāra trīspusēju vienošanos Nr. 2 par grozījumiem 2024. gada 1. oktobra līgumā “Profesionālās ievirzes mākslas/mūzikas/dejas izglītības programmu finansēšanas līgumu Nr. 1.5-5.1/365”, 2025. gada 17. februāra trīspusēju vienošanos Nr. 2 par grozījumiem 2024. gada 1. oktobra līgumā “Profesionālās ievirzes mākslas/mūzikas/dejas izglītības programmu finansēšanas līgumu Nr. 1.5-5.1/367”, 2025. gada 18. februāra trīspusēju vienošanos Nr. 2 par grozījumiem 2024. gada 1. oktobra līgumā “Profesionālās ievirzes mākslas/mūzikas/dejas izglītības programmu finansēšanas līgumu Nr. 1.5-5.1/368”, **atklāti balsojot: PAR** – 7 deputāti (Aigars Legzdiņš,Kristaps Močāns, Arvīds Ozols, Rūdolfs Pelēkais, Jānis Remess, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu novada mākslas un mūzikas skolu 2025. gada budžetos saņemto Valsts budžeta mērķdotāciju **EUR 10 283** (desmit tūkstoši divi simti astoņdesmit trīs *euro*) apmērā algu likmju celšanai, t.sk.:
	1. **4755 EUR** (četri tūkstoši septiņi simti piecdesmit pieci *euro*) apmērā iekļaut Limbažu Mūzikas un mākslas skolas budžetā;
	2. **2794 EUR** (divi tūkstoši septiņi simti deviņdesmit četri *euro*) apmērā iekļaut Salacgrīvas Mūzikas skolas budžetā;
	3. **857 EUR** (astoņi simti piecdesmit septiņi *euro*) apmērā iekļaut Jāņa Zirņa Staiceles mākslas un mūzikas skolas budžetā;
	4. **1201 EUR** (viens tūkstotis divi simti viens *euro*) apmērā iekļaut Alojas Mūzikas un mākslas skolas budžetā;
	5. **676 EUR** (seši simti septiņdesmit seši *euro*) apmērā iekļaut Salacgrīvas Mākslas skolas budžetā.
2. Piešķirto finansējumu iekļaut kārtējās domes sēdes lēmuma projektā “Grozījumi Limbažu novada pašvaldības domes 2025.gada 30.janvāra saistošajos noteikumos Nr. 2 „Par Limbažu novada pašvaldības 2025. gada budžetu””.
3. Atbildīgos par finansējuma iekļaušanu 2025. gada budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu novada Izglītības pārvaldes vadītāju Valdu Tinkusu.
5. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
6. Lēmuma projektu virzīt izskatīšanai Limbažu novada domes sēdē.

**4.**

**Par dalību projektā Eiropas Sociālā fonda Plus projekts Nr. 4.2.2.3/1/24/I/001 “PEDAGOGU PROFESIONĀLĀ ATBALSTA SISTĒMAS IZVEIDE” un sadarbības līguma slēgšanu ar Valsts izglītības attīstības aģentūru**

Ziņo Dace Barone

Valsts izglītības attīstības aģentūra (turpmāk – VIAA) Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.3. pasākuma "Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam” ietvaros ir sagatavojusi sadarbības līguma projektu un Projekta darbību īstenošanas vadlīnijas sadarbības partneriem.

Limbažu novada pašvaldība 10.03.2025. ir saņēmusi informāciju no VIAA par Limbažu novada pašvaldībai pieejamo finansējumu un tā sadali pa gadiem EUR 276 231,75 apmērā (199 036,75 atlīdzība speciālistiem (pašvaldības metodiķiem) 2025. – 2027. gadam un EUR 77 195,00 pedagogu profesionālā atbalsta pasākumu īstenošanai no 2025. – 2029. gadam).

Lai pašvaldība iesaistītos projektā “Pedagogu profesionālā atbalsta sistēmas izveide”, atbilstoši Ministru kabineta 2024. gada 11. jūnija noteikumu Nr. 358 “Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.3. pasākuma "Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam” īstenošanas noteikumi” 14.1. punktā noteiktajam Sadarbības partneris – valstspilsētas pašvaldība vai novada pašvaldība – var tikt iesaistīts projekta īstenošanā, ja attiecīgās pašvaldības dome ir pieņēmusi lēmumu piedalīties projektā un nodrošināt nepieciešamos cilvēkresursus šo noteikumu 21.2., 21.3., un 21.6. apakšpunktos minēto atbalstāmo darbību īstenošanai attiecīgās pašvaldības administratīvajā teritorijā.

Ņemot vērā iepriekš minēto un pamatojoties uz Pašvaldību likuma 10. panta pirmās daļas 21. punktu, Ministru kabineta 2024. gada 11. jūnija noteikumiem Nr. 358 “Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.3. pasākuma "Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam” īstenošanas noteikumi", Valsts pārvaldes iekārtas likuma 54. panta pirmo, trešo un piekto daļu, 61. panta pirmo daļu, Limbažu novada pašvaldības domes 2023. gada 28. septembra saistošo noteikumu Nr. 17 “Limbažu novada pašvaldības nolikums” 42. punktu, **atklāti balsojot: PAR** – 7 deputāti (Aigars Legzdiņš,Kristaps Močāns, Arvīds Ozols, Rūdolfs Pelēkais, Jānis Remess, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Piedalīties Projektā “PEDAGOGU PROFESIONĀLĀ ATBALSTA SISTĒMAS IZVEIDE” un nodrošināt nepieciešamos cilvēkresursus Ministru kabineta 2024. gada 11. jūnija noteikumu Nr. 358 “Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.3. pasākuma "Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam" īstenošanas noteikumi” 21.2., 21.3. un 21.6. apakšpunktos minēto atbalstāmo darbību īstenošanai Limbažu novada pašvaldības administratīvajā teritorijā.
2. Slēgt sadarbības līgumu ar Valsts izglītības attīstības aģentūru (reģistrācijas Nr. 90001800413, juridiskā adrese: Vaļņu iela 1, Rīga, LV-1050) par projekta “PEDAGOGU PROFESIONĀLĀ ATBALSTA SISTĒMAS IZVEIDE”, Nr. 4.2.2.3/1/24/I/001ieviešanu un īstenošanu Limbažu novada pašvaldībā (saskaņā ar pielikumu).
3. Uzdot Limbažu novada Izglītības pārvaldei projekta “Pedagogu profesionālā atbalsta sistēmas izveide” atbalsta gadījumā, pēc to apliecinošu dokumentu saņemšanas Limbažu novada pašvaldībā, sagatavot lēmuma projektu par saņemtā finansējuma iekļaušanu budžetā.
4. Uzdot Limbažu novada pašvaldības Domes priekšsēdētājam D. Straubergam noslēgt šī lēmuma 2. punktā noteikto sadarbības līgumu.
5. Atbildīgo par lēmuma izpildi noteikt Limbažu novada Izglītības pārvaldi.
6. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
7. Lēmuma projektu virzīt izskatīšanai Limbažu novada domes sēdē.

**5.**

**Par grozījumiem Limbažu novada domes 2022. gada 27. janvāra lēmumā Nr. 16 “Par Limbažu novada pašvaldības Pedagoģiski medicīniskās komisijas sastāva apstiprināšanu"**

Ziņo Valda Tinkusa, debatēs piedalās Arvīds Ozols

Atbilstoši Pašvaldību likuma 10. panta pirmās daļas 10. punktam, pašvaldības dome var iecelt amatā un atbrīvot no tā pašvaldības iestāžu vadītājus, kā arī citas amatpersonas normatīvajos aktos paredzētajos gadījumos, kā arī noteikt kārtību, kādā tiek iecelti vai ievēlēti pašvaldības pārstāvji pašvaldības komitejās, komisijās, konsultatīvajās padomēs un darba grupās. Izglītības likuma 17. panta trešās daļas 19. punktā noteikts, ka novada pašvaldība nodrošina pašvaldības pedagoģiski medicīniskās komisijas darbību un pieejamību bērniem ar speciālām vajadzībām. Ministru kabineta 2012. gada 16. oktobra noteikumu Nr. 709 “Noteikumi par pedagoģiski medicīniskajām komisijām” 3. punktā noteikts, ka pašvaldību komisiju kompetencē ir sniegt atzinumu par atbilstošāko pirmsskolas izglītības programmu vai speciālo pirmsskolas izglītības programmu, speciālās pamatizglītības programmu izglītojamajiem ar garīgās attīstības traucējumiem, mācīšanās traucējumiem, valodas traucējumiem vai garīgās veselības traucējumiem no 1. līdz 6. klasei, ar smagiem garīgās attīstības vai vairākiem smagiem attīstības traucējumiem no 1. līdz 9. klasei.

Ar Limbažu novada domes 28.11.2024. sēdes lēmumu Nr. 864 “Par Limbažu novada pašvaldības Pedagoģiski medicīniskās komisijas nolikuma apstiprināšanu” (protokols Nr.21, 36.) apstiprināts komisijas nolikums. Komisijas sastāvā ir komisijas vadītājs, klīniskais vai izglītības psihologs, logopēds, speciālās izglītības skolotājs, ja ir iespējams, sertificēta ārstniecības persona – ārsts. Komisijas vadītājam ir augstākā izglītība speciālajā pedagoģijā, izglītības psiholoģijā, klīniskajā psiholoģijā, logopēdijā vai pedagoģijā un vismaz trīs gadu darba pieredze speciālajā pedagoģijā. Vismaz vienam Komisijas loceklim ir maģistra grāds klīniskajā vai izglītības psiholoģijā (piektais profesionālās kvalifikācijas līmenis) un vismaz trīs gadu pieredze izglītojamo intelektuālo spēju un emocionālā stāvokļa diagnostikā ar tiesībām lietot vismaz vienu no Latvijā adaptētajiem un standartizētajiem intelektuālo spēju testiem. Vismaz vienam komisijas loceklim ir augstākā izglītība logopēdijā un vismaz trīs gadu darba pieredze logopēdijā. Vismaz vienam komisijas loceklim ir augstākā izglītība speciālajā pedagoģijā un vismaz trīs gadu pieredze speciālajā pedagoģijā. Vismaz viens komisijas loceklis ir sertificēta ārstniecības persona – ārsts.

2025. gada 28. februārī tika saņemts Līgas Liepiņas iesniegums ar lūgumu viņu atbrīvot no Limbažu novada pašvaldības pedagoģiski medicīniskās komisijas vadītājas amata pienākumu pildīšanas ar 2025. gada 7. martu. 2025. gada 28. februārī tika saņemts Elīnas Valeines iesniegums ar lūgumu viņu atbrīvot no Limbažu novada pašvaldības pedagoģiski medicīniskās komisijas speciālās pedagoģes amata pienākumu pildīšanas ar 2025. gada 7. martu.

Pamatojoties uz Līgas Liepiņas un Elīnas Valeines iesniegumu un Pašvaldību likuma 10. panta pirmās daļas 10. un 13. punktu, 53. panta otro daļu, **atklāti balsojot: PAR** – 4 deputāti (Kristaps Močāns, Rūdolfs Pelēkais, Jānis Remess, Ziedonis Rubezis), **PRET –** deputāts Arvīds Ozols, **ATTURAS –** 2 deputāti (Aigars Legzdiņš, Andis Zaļaiskalns), komiteja **NOLEMJ:**

1. Atbrīvot Līgu Liepiņu no Limbažu novada pašvaldības pedagoģiski medicīniskās komisijas vadītājas pienākumu pildīšanas.
2. Atbrīvot Elīnu Valeini no Limbažu novada pašvaldības pedagoģiski medicīniskās komisijas locekļa amata pienākumu pildīšanas.
3. Kontroli par lēmuma izpildi veikt Limbažu novada pašvaldības izpilddirektoram Artim Ārgalim.
4. Lēmuma projektu virzīt izskatīšanai Limbažu novada domes sēdē.

**6.**

**Par Limbažu novada Sporta skolas vecāku līdzfinansējumu audzēkņu dalībai starptautiskajās sacensībās basketbolā “Tallin Nord Cup”**

Ziņo Diāna Zaļupe

Limbažu novada Sporta skolas direktore D. Zaļupe informē, ka nepieciešams apstiprināt starptautisko sacensību basketbolā “Tallin Nord Cup”, kas norisināsies 16.-18.05.2025., Tallinā, Igaunijā, Limbažu novada Sporta skolas vecāku līdzmaksājumu **EUR 150,00** (viens simts piecdesmit *euro*, 00 centi) apmērā vienam audzēknim.

Plānots, ka uz sacensībām Igaunijā dosies 12 sportisti un 1 treneris.

Pamatojoties uz Izglītības likuma 17. panta pirmo daļu, Pašvaldību likuma 4. panta pirmās daļas 4. un 7. punktu, 10. panta otrās daļas 2. punkta d) apakšpunktu, **atklāti balsojot: PAR** – 7 deputāti (Aigars Legzdiņš,Kristaps Močāns, Arvīds Ozols, Rūdolfs Pelēkais, Jānis Remess, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Apstiprināt vecāku līdzmaksājumu 150,00 EUR (viens simts piecdesmit *euro*, 00 centi) viena Limbažu novada Sporta skolas audzēkņa dalībai starptautiskās sacensībās basketbolā “Tallin Nord Cup” (izmaksu tāme pielikumā).
2. Uzdot Limbažu novada Sporta skolai iesniegt Limbažu novada pašvaldības Finanšu un ekonomikas nodaļā finanšu izlietojuma atskaiti, saskaņā ar Limbažu novada pašvaldības norēķinu kārtību, pēc sacensībām.
3. Atbildīgo par lēmuma izpildi noteikt Limbažu novada Sporta skolas direktori.
4. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
5. Lēmuma projektu virzīt izskatīšanai Limbažu novada domes sēdē.

**7.**

**Par papildus finansējuma piešķiršanu iepirkumā “Durvju piegāde un uzstādīšana Limbažu pilsētas 3. pirmsskolas izglītības iestādei “Spārīte””**

Ziņo Elīna Atslēga, debatēs piedalās Arvīds Ozols

Pamatojoties uz Limbažu novada domes 2024. gada 26. septembra lēmumu Nr. 700 (protokols Nr.18, 51.) “Par ieņēmumu no nekustamā īpašuma atsavināšanas iekļaušanu Limbažu apvienības pārvaldes budžetā un finansējuma novirzīšanu Rietumu ielas remontam Skultē un pirmsskolas izglītības iestādes “Spārīte” durvju izgatavošanai, uzstādīšanai un papildus finansējuma piešķiršanu, attiecīgi:

1. piešķirti 12 000,00 EUR (divpadsmit tūkstoši *euro*, 00 centi) Limbažu pilsētas 3. pirmsskolas izglītības iestādei “Spārīte” durvju izgatavošanai un uzstādīšanai;
2. piešķirti papildus 9924,30 EUR (deviņi tūkstoši deviņi simti divdesmit četri *euro*, 30 centi) apmērā Limbažu pilsētas 3. pirmsskolas izglītības iestādes “Spārīte” durvju izgatavošanai un uzstādīšanai no Limbažu novada pašvaldības nesadalītā naudas atlikuma.

Ņemot vērā, ka iepirkuma līgums „Durvju piegāde un uzstādīšana Limbažu pilsētas 3. pirmsskolas izglītības iestādei „Spārīte”” 2024. gadā netika noslēgts un samaksa jāveic pēc darbu izpildes, tika lūgts neapgūto līguma izpildei paredzētā finansējuma summu, EUR 21 924,30 (divdesmit viens tūkstotis deviņi simti divdesmit četri *euro* un 30 centi) apmērā pārcelt uz 2025. gada budžetu (Limbažu novada pašvaldības 2024. gada 19. decembra domes sēdes lēmums Nr. 950 (protokols Nr.22, 44.)).

Pamatojoties uz Limbažu novada pašvaldības 2025. gada 18. februāra Iepirkuma komisijas sēdes lēmuma (Sēdes prot. Nr. 11-3) par iepirkumu „Durvju piegāde un uzstādīšana Limbažu pilsētas 3.pirmsskolas izglītības iestādei „Spārīte””, iepirkuma identifikācijas Nr. LNP 2025/11., lūdzu piešķirt papildus finansējumu no Rezerves fonda 12071,45 EUR (divpadsmit tūkstoši septiņdesmit viens *euro* un 45 centi), ieskaitot PVN.

Saskaņā ar Pašvaldību likuma 4. panta pirmās daļas 4. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 7 deputāti (Aigars Legzdiņš,Kristaps Močāns, Arvīds Ozols, Rūdolfs Pelēkais, Jānis Remess, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Piešķirt papildus finansējumu 12 071,45 EUR (divpadsmit tūkstoši septiņdesmit viens *euro* un 45 centi) apmērā, ieskaitot PVN, Limbažu pilsētas 3. pirmsskolas izglītības iestādes “Spārīte” budžetā, valdības funkcija 09.100; b-26860; fin-111; EKK 5200 (Pamatlīdzekļi) durvju piegādei un uzstādīšanai no Limbažu novada pašvaldības līdzekļiem neparedzētiem gadījumiem (Rezerves fonds).
2. Atbildīgos par finansējuma piešķiršanu noteikt Finanšu un ekonomikas nodaļas ekonomistus.
3. Atbildīgo par lēmuma izpildi noteikt Limbažu pilsētas 3. pirmsskolas izglītības iestādes “Spārīte” vadītāju Elīnu Atslēgu.
4. Kontroli par lēmuma izpildi uzdot Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

**8.**

**Par papildus finanšu līdzekļu piešķiršanu no Limbažu novada pašvaldības budžeta Salacgrīvas vidusskolas pedagogu darba samaksai un valsts sociālās apdrošināšanas obligātajām iemaksām 2025.gada 1.janvāra līdz 2025.gada 31.augustam**

Ziņo Valda Tinkusa, debatēs piedalās Arvīds Ozols, Aigars Legzdiņš, Sanita Strauberga,

Andris Garklāvs, Ziedonis Rubezis, Rūdolfs Pelēkais

Deputāts A. Ozols lūdz atsūtīt veiktos aprēķinus. Deputāts A. Garklāvs lūdz izsūtīt deputātiem aprēķinus un informēt deputātus, kādi ir ieguvumi no Ainažu skolas pievienošanas Salacgrīvas vidusskolai, un kādi ir šā gada izdevumi rēķinot klāt šo papildus piešķīrumu. Sēdes vadītājs R. Pelēkais informē, ka atbilde tiks sniegta deputātiem.

Limbažu novada Izglītības pārvaldē ir saņemts Salacgrīvas vidusskolas direktores Sanitas Straubergas iesniegums Nr.1.11/25/38. Iesniegumā norādīts, ka, veicot Salacgrīvas vidusskolas pedagogu darba samaksas un valsts sociālās apdrošināšanas obligāto iemaksu aprēķinu laika periodam no 2025. gada 1. janvāra līdz 2025. gada 31. augustam, tika konstatēts: lai nodrošinātu Ministru kabineta 2016. gada 5. jūlija noteikumu Nr. 445 “Pedagogu darba samaksas noteikumi” 3. pielikuma par pedagogu darba slodzes un zemākās mēneša darba algas likmes nosacījumu izpildi, Salacgrīvas vidusskolas izglītības programmu īstenošanas vietā Ainažos, mēnesī pietrūkst finansējuma pedagogu darba samaksas nodrošināšanai **1 239,00 EUR** (viens tūkstotis divi simti trīsdesmit deviņi *euro* un 00 centi) apmērā.

Kopējā nepieciešamā summa pedagogu darba samaksas un valsts sociālās apdrošināšanas obligāto iemaksu nodrošināšanai laika periodā no 2025. gada 1. janvāra līdz 2025. gada 31. augustam ir **12 250,24 EUR** (divpadsmit tūkstoši divi simti piecdesmit *euro* un 24 centi). No šīs summas **9 912,00 EUR** (deviņi tūkstoši deviņi simti divpadsmit *euro* un 00 centi) paredzēti pedagogu darba samaksai, bet **2 338,24 EUR** (divi tūkstoši trīs simti trīsdesmit astoņi eiro un 24 centi) - valsts sociālās apdrošināšanas obligātajām iemaksām.

Pamatojoties uz veiktajiem aprēķiniem, iesniegumā tiek lūgts rast iespēju no 2025. gada 1. janvāra nodrošināt papildus finansējumu pedagogu darba samaksai un valsts sociālās apdrošināšanas obligātajām iemaksām Salacgrīvas vidusskolas izglītības programmu īstenošanas vietā Ainažos.

Pamatojoties uz likumu “Par valsts budžetu 2025. gadam un budžeta ietvaru 2025., 2026. un 2027. gadam”, veikts nepieciešamo pašvaldības budžeta līdzekļu aprēķins.

Valsts budžeta mērķdotācija pašvaldības izglītības iestādēm aprēķināta saskaņā ar Ministru kabineta 2022. gada 21. jūnija noteikumiem Nr. 376 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, Ministru kabineta 2016. gada 5. jūlija noteikumiem Nr. 445 „Pedagogu darba samaksas noteikumi”. Pamatojoties uz Pašvaldību likuma 4. panta pirmās daļas 4. punktu un 10. panta pirmās daļas ievaddaļu un 21. punktu, likuma “Par pašvaldību budžetiem” 30. pantu, **atklāti balsojot: PAR** – 4 deputāti (Kristaps Močāns, Rūdolfs Pelēkais, Jānis Remess, Ziedonis Rubezis), **PRET –** deputāts Arvīds Ozols, **ATTURAS –** 2 deputāti (Aigars Legzdiņš, Andis Zaļaiskalns), komiteja **NOLEMJ:**

1. Piešķirt papildus finansējumu Salacgrīvas vidusskolai **12 250,24 EUR** (divpadsmit tūkstoši divi simti piecdesmit *euro* un 24 centi) apmērā pedagogu darba samaksas un valsts sociālās apdrošināšanas obligāto iemaksu nodrošināšanai laika periodā no 01.01.2025. līdz 31.08.2025., finansējumu nodrošinot no Limbažu novada pašvaldības budžeta līdzekļiem neparedzētiem gadījumiem.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2025.gada budžetu”.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu novada Izglītības pārvaldes vadītāju.
5. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
6. Lēmuma projektu virzīt izskatīšanai Limbažu novada domes sēdē.

Deputāts Andis Zaļaiskalns balso vārdiski “ATTURAS”.

**9.**

**Informācijas**

-

Sēdi slēdz plkst. 10:54

Sēdes vadītājs R. Pelēkais

Sēdes protokoliste D. Tauriņa